KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. május 8-i rendkívüli ülésére)

TÁRGY: Kiskőrös, Sárkány j. utcai idősek otthona felújítása,  bővítése, technológiai korszerűsítése a tiop-3.4.2-11/1-2012-0164  sz. pályázat keretében
Kiskőrös Város Képviselő-testülete a 2012. január 25-i rendkívüli ülésén a 12/2012. sz. Képv. test. hat.-tal támogatta, hogy a Kiskőrösi Többcélú Kistérségi Társulás a Kiskőrösi és Császártöltési Idősek Otthona (6200 Kiskőrös, Sárkány J. u. 13.) vonatkozásában pályázatot nyújtson be a TIOP-3.4.1-11/1 „Önkormányzati, állami, egyházi, nonprofit fenntartású bentlakásos intézmények korszerűsítése” című pályázati kiírásra az intézmény székhelye (6200 Kiskőrös, Sárkány J. u. 13.) vonatkozásában.

A pályázat kedvező elbírálásban részesült, mely alapján a Kiskőrösi Többcélú Kistérségi Társulás 180.000.000 Ft vissza nem térítendő támogatásban részesült. A projekt elszámolható összköltsége 181.917.730 Ft, a támogatás intenzitása 98,95%, mely alapján az önrész összege 1.917.730 Ft.
Kiskőrös Város Képviselő Testülete a 39/2013. sz. Képv. test. hat.-ban döntött arról, hogy  2013. július 1. napjától a Kiskőrösi Többcélú Kistérségi Társulás fenntartásában működő Kiskőrösi és Császártöltési Idősek Otthona (6200 Kiskőrös, Sárkány J. u. 13.)  6200 Kiskőrös, Sárkány J. u. 13. szám alatt működő székhely intézményt jogutódlással, az önállóan gazdálkodó, Kiskőrös Város Önkormányzata által fenntartott Egészségügyi, Gyermekjóléti és Szociális Intézmény (6200 Kiskőrös, Árpád u. 8.) keretein belül működtesse tovább.

Mindezek alapján a 114/2013. sz. Képv. test. hat.-ban döntött a Képviselő-testület az intézményt érintő projekt átvételéről is, melynek megfelelően a kapcsolódó Támogatási Szerződés kedvezményezettje Kiskőrös Város Önkormányzata. 
A projekt keretében felújításra és bővítésre kerül az intézmény épülete, eszközbeszerzés valósul meg a kapcsolódó szolgáltatásokkal (projektmenedzsment, műszaki ellenőrzés, közbeszerzés stb.) együtt.

Az építési kivitelezési munkálatokra vonatkozó közbeszerzési eljárás folyamatban van, a 2014. 04. 14-én kelt Bontási jegyzőkönyv alapján az eljárás során beérkezett legkedvezőbb ajánlat 139.972.478 Ft+áfa (bruttó 177.765.047 Ft) összegben érkezett, ami a projekt költségvetésében rendelkezésre álló összegtől 40.195.999 Ft összeggel magasabb.

A projekt megvalósulása érdekében szükséges a 40.195.999 Ft többlet összegét önerőből biztosítani.

Fentiek alapján javasolom a Képviselő-testületnek a határozat-tervezet elfogadását.

Kiskőrös, 2014. május 6.

Domonyi László sk.


polgármester

HATÁROZAT-TERVEZET

1. Kiskőrös Város Képviselő-testülete egyetért a Kiskőrös, Sárkány J. utcai Idősek Otthona (6200-Kiskőrös, Sárkány J. u. 13., hrsz. 1253)   tekintetében épület felújítás, bővítés, korszerűsítés tárgyú, Támogatási Szerződésben elismerhető 222.113.729 Ft összköltségű beruházás megvalósításával. 

2. Kiskőrös Város Önkormányzata a beruházás megvalósítása érdekében 180.000.000,- Ft költség fedezetére Támogatási Szerződést kötött a TIOP-3.4.2-11/1 kódszámú „Önkormányzati, állami, egyházi, nonprofit fenntartású bentlakásos intézmények korszerűsítése” című pályázati kiírás keretében tiop-3.4.2-11/1-2012-0164  azonosítószámon „Kiskőrös, Sárkány J. utcai Idősek Otthona felújítása,  bővítése, technológiai korszerűsítése” címmel. A fennmaradó 42.113.729,- Ft önerő biztosításáról a 2014. évi költségvetésben gondoskodik.

3. A Képviselő-testület felkéri a polgármestert, hogy a Város 2014. évi költségvetéséről szóló rendelet módosítását a fentiek figyelembe vételével terjessze elő.

4. A Képviselő-testület felhatalmazza a polgármestert, hogy a pályázattal kapcsolatos szükséges intézkedéseket megtegye, ill. a pályázattal kapcsolatos ügyekben eljárjon.

